DEĊIŻJONI TAL-KUMMISSJONI
tat-22 ta' Diċembru 2008
dwar ir-rikjesta tar-Renju Unit li taċċetta r-Regolament (KE) Nru 593/2008 tal-Parlament Ewropew u tal-Kunsill dwar il-liġi applikabbli għall-obbligazzjonijiet kuntrattwali (Ruma I)
(notifikata taħt id-dokument numru C(2008) 8554)
(2009/26/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea, u b’mod partikolari l-Artikolu 11a tiegħu,
Billi:
(1)
Fis-17 ta’ Ġunju 2008, il-Parlament Ewropew u l-Kunsill adottaw ir-Regolament (KE) Nru 593/2008 dwar il-liġi applikabbli għall-obbligazzjonijiet kuntrattwali (Ruma I) (1).
(2)
F’konformità mal-Artikolu 1 tal-Protokoll dwar il-pożizzjoni tar-Renju Unit u tal-Irlanda, ir-Renju Unit ma pparteċipax fl-adozzjoni tar-Regolament (KE) Nru 593/2008.
(3)
Skond l-Artikolu 4 tal-imsemmi Protokoll, ir-Renju Unit innotifika lill-Kummissjoni permezz ta’ ittra bid-data tal-24 ta’ Lulju 2008, li waslet għand il-Kummissjoni fit-30 ta’ Lulju 2008, bl-intenzjoni tiegħu li jaċċetta r-Regolament (KE) Nru 593/2008 u li jipparteċipa fih.
(4)
Fil-11 ta’ Novembru 2008, il-Kummissjoni tat opinjoni pożittiva lill-Kunsill dwar it-talba tar-Renju Unit.
ADOTTA DIN ID-DEĊIŻJONI:
Artikolu 1
Ir-Regolament (KE) Nru 593/2008 għandu japplika għar-Renju Unit skond l-Artikolu 2.
Artikolu 2
Ir-Regolament (KE) Nru 593/2008 għandu jidħol fis-seħħ għar-Renju Unit mid-data tan-notifika ta’ din id-Deċiżjoni. Għandu japplika mis-17 ta’ Diċembru 2009, ħlief għall-Artikolu 26 li għandu japplika mis-17 ta’ Ġunju 2009.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussell, 22 ta’ Diċembru 2008.